CELEX: 32022D0947
Language: lv
Date: 2022-03-01 00:00:00
Title: Komisijas Lēmums (ES) 2022/947 (2022. gada 1. marts), ar ko apstiprina Sberbank banka d.d. noregulējuma shēmu (izziņots ar dokumenta numuru C(2022) 1402) (Autentisks ir tikai teksts angļu valodā)

20.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 164/63
               
            
         KOMISIJAS LĒMUMS (ES) 2022/947
         (2022. gada 1. marts),
         ar ko apstiprina Sberbank banka d.d. noregulējuma shēmu
         
            
               (izziņots ar dokumenta numuru C(2022) 1402)
            
         
         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 806/2014 (2014. gada 15. jūlijs), ar ko izveido vienādus noteikumus un vienotu procedūru kredītiestāžu un noteiktu ieguldījumu brokeru sabiedrību noregulējumam, izmantojot vienotu noregulējuma mehānismu un vienotu noregulējuma fondu, un groza Regulu (ES) Nr. 1093/2010 (1), un jo īpaši tās 18. panta 7. punkta otro daļu,
         tā kā:
         
                     (1)
                  
                  
                     Vienotā noregulējuma valde (VNV) 2022. gada 1. martā plkst. 17.26 saskaņā ar Regulas (ES) Nr. 806/2014 18. panta 7. punktu nosūtīja Komisijai Slovēnijā iedibinātās Sberbank banka d.d. noregulējuma shēmu.
                  
               
                     (2)
                  
                  
                     VNV noregulējuma shēmā norāda, ka attiecībā uz Sberbank banka d.d. ir izpildīti visi noregulējuma nosacījumi, kas izklāstīti Regulas (ES) Nr. 806/2014 18. panta 1. punkta pirmajā daļā, un izvērtē, kādēļ noregulējuma darbība ir sabiedrības interesēs.
                  
               
                     (3)
                  
                  
                     Noregulējuma shēma saskaņā ar Regulas (ES) Nr. 806/2014 18. panta 6. punktu uzsāk Sberbank banka d.d. noregulējuma procedūru un nosaka uzņēmuma pārdošanas instrumenta piemērošanu noregulējamai iestādei. Noregulējuma shēmā arī minēti iemesli, kādēļ visi šie elementi ir atbilstoši.
                  
               
                     (4)
                  
                  
                     Komisija piekrīt šai noregulējuma shēmai. Jo īpaši tā piekrīt VNV sniegtajam pamatojumam, kāpēc noregulējums ir nepieciešams sabiedrības interesēs saskaņā ar Regulas (ES) Nr. 806/2014 18. panta 5. punktu.
                  
               
                     (5)
                  
                  
                     Tāpēc VNV iesniegtā noregulējuma shēma būtu jāapstiprina,
                  
               IR PIEŅĒMUSI ŠO LĒMUMU.
         
            1. pants
            Tiek apstiprināta Sberbank banka d.d. noregulējuma shēma.
         
         
            2. pants
            Šis lēmums ir adresēts Vienotajai noregulējuma valdei.
         
         
            Briselē, 2022. gada 1. martā
            
               
                  Komisijas vārdā –
               
               
                  Komisijas locekle
               
               Mairead MCGUINNESS
            
         
         
            (1)  Publicēta Oficiālajā Vēstnesī
            2014. gada 30. jūlijā, L 225: 1.–90. lpp.: http://eur-lex.europa.eu/legal-content/LV/TXT/PDF/?uri=CELEX:32014R0806&from=LV.